《闻吴九岩何古林诸君游东山诗以寄之》
明代·王渐逵

箬笠藤蓑晚不收，石淙烟磴日淹留。一旬风气催炎暑，万壑云峰敞素秋。

兴起欲寻安道约，梦回多在樾森楼。何时踪浪东山外，明月芦花共约舟。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。